EkBass/fiwiki-20250220-pages-articles huggingface dataset:
Eija Ristanen

Eija Marita Ristanen (o.s. Hyytiäinen, s. 4. tammikuuta 1961 Saarijärvi) on suomalainen hiihtäjä ja olympiamitalisti. Hän voitti olympiapronssia Sarajevossa 1984 viestissä. Hän oli lisäksi 20 kilometrillä 17:s, 5 kilometrillä 19:s ja 10 kilometrillä 25:s. Ristanen sijoittui Oberstdorfin MM- kilpailuissa 1987 viestissä kuudenneksi ja 10 kilometrillä 12:nneksi. Calgaryn olympialaisissa 1988 hän oli 20 kilometrillä 32:s ja Lahden MM-kilpailuissa 1989 10 kilometrillä 13:s. Ristanen hiihti viimeiset hiihtonsa kansainvälisellä tasolla vuonna 1993. Viime vuosina hän on kilpaillut maratonjuoksussa ja veteraanitasolla hiihdossa. Seuratasolla Ristanen edusti Saarijärven Pullistusta. Ammatiltaan hän on maatalouslomittaja. Eija Ristasen entinen aviopuoliso on olympiamitalisti Kari Ristanen. Eija Ristasen sisko on ampumahiihtäjä Seija Hyytiäinen. == Lähteet == Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1961 syntyneet Luokka:Elävät henkilöt
HMS Valorous (1851)

HMS Valorous oli Britannian kuninkaallisen laivaston höyrykäyttöinen siipirattailla varustettu toisen luokan fregatti. == Valmistus == Alus tilattiin Pembroken telakalta Miller & Ravenhillilta, missä köli laskettiin maaliskuussa 1849. Alus laskettiin vesille 30. huhtikuuta 1851 ja otettiin palvelukseen 7. heinäkuuta 1853. == Palvelus == Valorous määrättiin 11. joulukuuta 1852 Välimeren laivastoon päällikkönään Claude Henry Mason Buckle, mistä se siirrettiin 1854 Itämerelle. Itämerellä alus liitettiin Oolannin sodan aikaiseen brittiläis-ranskalaiseen Itämeren laivastoon. Alus oli 1855 Mustallamerellä.Mid-Victorian Navy - HMS Valorous Aluksen päälliköksi määrättiin 26. elokuuta 1857 William Cornwallis Aldham sen palvellessa Pohjois-Amerikan ja Länsi-Intian asemalla. Aluksen päällikkönä oli 13. huhtikuuta 1863 alkaen Charles Codrington Forsyth sen palvellessa Hyväntoivonniemellä. Alus palasi kotimaahan, jossa se poistettiin palveluksesta syyskuussa 1867. Aluksen päälliköksi määrättiin 1. maaliskuuta 1872 Arthur Thomas Thrupp Plymouthissa. Aluksen päälliköksi määrättiin 25. helmikuuta 1878 palvelukseen otettaessa Archibald George Bogle Portsmouthissa. Alus poistettiin palveluksesta 1891. ==Lähteet== * === Viitteet === Luokka:Oolannin sodan kuninkaallisen laivaston alukset Luokka:Magicienne- luokan fregatit Luokka:Yhdistyneen kuningaskunnan viktoriaanisen ajan fregatit
HMS Leopard (1850)

HMS Leopard oli Britannian kuninkaallisen laivaston vuonna 1850 vesillelaskettu siipirattailla kulkeva toisen luokan fregatti. == Valmistus == Alus tilattiin 26. maaliskuuta 1846 HMS Odinin piirustusten mukaisena. Köli laskettiin elokuussa, mutta sen jälkeen rakennustyöt keskeytettiin 9. syyskuuta. Töitä jatkettiin vasta helmikuussa 1848 John Finchamin tekemien uusien, etriä pidemmän aluksen piirustusten mukaan. Piirustukset oli hyväksytty 11. helmikuuta 1847. Aluksen valmistuskustannukset olivat 82 250 Englannin puntaa.Lyon, David & Winfield, Rif s. 153 Aluksen voimanlähteenä oli kaksisylinterinen, vertikaalinen suorasaantihöyrykone, jonka sylinterien halkaisija oli 91,5 tuumaa ja iskunpituus 8 tuumaa. Höyrykoneeseen oli kytketty neljä kattilaa. == Palvelus == Aluksen päälliköksi määrättiin 6. tammikuuta 1853 George Giffard sen palvellessa Välimerellä, mistä se siirrettiin 1854 Itämerelle, missä se liitettiin brittiläis-ranskalaiseen Itämeren laivastoon Oolannin sodan aikana. Alus palveli 1855 Mustallamerellä.Victoriaaninen laivasto - HMS Leopard Aluksen päälliköksi määrättiin 28. huhtikuuta 1857 James Francis Ballard Wainwright. Alus avusti HMS Agamemnonia kaapelin laskemisessa Atlantille. Työ aloitettiin 16. elokuuta 1858, mutta se keskeytettiin muutamaa viikkoa myöhemmin. Alus määrättiin kontra-amiraali Stephen Lushingtonin lippulaivaksi Amerikan kaakkoisrannikolle ja Länsi-Intiaan. Alus palasi Englantiin, jossa se siirrettiin Plymouthille telakalle. Telakalla ollessa alus aseistettiin uudelleen niin, että kannelle asennettiin kahdeksan 32 naulan (56 cwt) tykkiä ja neljä 40 naulan (32 cwt) tykkiä. Yläkannelle asennettiin viisi Armstrongin kierrelukoilla varustettua 100 naulan (82 cwt) tykkiä ja yksi 68 naulan tykki (95 cwt). Alus palasi palvelukseen 10. lokakuuta 1862 päällikkönään Charles Taylor. Alus siirtyi palvelukseen Kiinan asemalle, jossa se osallistui muun muassa Simonosekin tulitukseen. Alus poistettiin palveluksesta 29. syyskuuta 1866 ja myytiin romutettavaksi 8. huhtikuuta 1867 Marshallille Plymouthiin. ==Lähteet== * === Viitteet === Luokka:Oolannin sodan kuninkaallisen laivaston alukset Luokka:Kuninkaallisen laivaston fregatit
HMS Odin (1846)

HMS Odin oli Britannian kuninkaallisen laivaston vuonna 1846 vesillelaskettu höyrykäyttöinen, siipirattailla varustettu ensimmäisen luokan fregatti. Alus kuului brittiläis-ranskalaiseen Itämeren laivastoon Oolannin sodassa. == Valmistus == Alus tilattiin 19. helmikuuta 1844 Deptfordin telakalta, jossa sen rakennustöistä vastasi William Fairbarn. Köli laskettiin helmikuussa 1845. Se laskettiin vesille 24. heinäkuuta 1846 ja valmistui 12. elokuuta 1847. Aluksen suunnittelusta vastasi John Fincham ja piirustukset hyväksyttiin 12. helmikuuta 1845. Aluksen voimanlähteenä oli kaksisylinterinen höyrykone, johon oli kytketty neljä kattilaa. Aluksen rungon valmistuskustannukset olivat 35 056 puntaa ja voimanlähteen 25 810 puntaa. Propulsiojärjestelmän asennus maksoi lisäksi 15 795 puntaa.Lyon, David & Winfield, Rif s. 153 == Palvelus == Palvelukseen otettaessa alus määrättiin 24. toukokuuta 1847 Välimerelle päällikkönään Frederick Thomas Pelham. Alus palasi Englantiin, jossa se poistettiin Portsmouthissa palveluksesta.Victorian Navy - HMS Odin Alus palautettiin palvelukseen 1. elokuuta 1851 päällikkönään William Saltonstall Wiseman. Se oli lähettiläänä Itämerellä käyden muun muassa Pietarissa. Alus poistettiin palveluksesta lokakuussa samana vuonna Portsmouthissa. Alus palautettiin palvelukseen 18. joulukuuta 1852 päällikkönään Francis Scott. Aluksen kotisatamana oli aluksi Portsmouth ja sittemmin Woolwich, kunnes se määrättiin 1854 Itämerelle lähtevään osastoon. Odin oli touko–kesäkuussa 1854 amiraali James Hanway Plumridgen komentamassa neljän aluksen eskaaderissa, joka risteili Pohjanlahdella ja kävi hävittämässä sotakieltotavaraa kuten kauppalaivoja ja satamavarastoja useissa rannikon kaupungeissa. Alus osallistui Halkokarin kahakkaan ja kapteeni William Hutcheon Hallin ensimmäiseen hyökkäykseen Bomarsundia vastaan kesäkuussa 1854 sekä Ruissalon kahakkaan elokuussa 1854.Raoul Johnsson & Ilkka Malmberg: Kauhia Oolannin sota – Krimin sota Suomessa 1854–1855, s. 191, 193, 204–205, 246–247, 320. John Nurmisen säätiö, Helsinki 2013. Vuoden 1855 lopulla alus oli Mustallamerellä päällikkönään James Willcox. Odin oli Itä-Intian ja Kiinan asemalla 20. syyskuuta 1859 alkaen päällikkönään lordi John Hay. Alus oli elokuussa 1860 tykkiveneiden lippulaivana Takun valtauksessa ja myöhemmin asemasta vastaavan kommodorin aluksena. Alus poistettiin palveluksesta 1863 ja myytiin 1865 romutettavaksi Castle & Beechille Charltoniin. ==Lähteet== * *Southport visiter, 9. maaliskuuta 1854 === Viitteet === Luokka:Oolannin sodan kuninkaallisen laivaston alukset Luokka:Kuninkaallisen laivaston fregatit
Lumimyrsky

Lumimyrsky on myrskyisä, yli 21 metriä sekunnissa tai 9 boforia puhaltava tuuli, johon liittyy lumisade ja lumen nousu maasta ilmaan. Tästä seuraa myös lumen paikallista kinostumista, joka voi olla voimakastakin. Lumimyrskyjä tavataan sangen tavallisina ilmiöinä napa-alueilla, jolloin puhutaan arktisista ja antarktisista myrskyistä. Lumimyrskyistä tunnettu alue on Pohjois-Amerikka, jossa ne ajoittuvat yleensä syksyyn ja kevääseen. Skandinaviassa ja Islannissa lumimyrskyjä on lähes vuosittain. Toisinaan lumimyrskyjä voi sattua seuduilla, joissa ei ole varauduttu runsaaseen lumentuloon. Silloin on kyse luonnonkatastrofista, joka voi vaatia runsaastikin ihmishenkiä. Tammikuun lumimyrsky vuonna 2006 Keski-Japanissa Niigatan ja Naganon seuduilla oli sangen tuhoisa.Earth Observatory Siinä kuolleiksi ilmoitettiin 88 henkeä – useat heistä pudottuaan katolta lumitöistä – ja loukkaantuneiksi yli tuhat. Suomessa lumimyrskyjen yhteydessä runsain lumentulo liittyy okkluusiorintamaan.Lumimyrskyistä Ilmastokatsaus 11/ 2007 Ilmatieteen laitos Avoveden vaikutus lumisateeseen voi lisätä lumen määrää rannikolla huomattavastikin. == Lähteet == == Aiheesta muualla == Luokka:Luonnonilmiöt Luokka:Lumi Luokka:Myrskyt Luokka:Seulonnan keskeiset artikkelit
OLED-näyttö

OLED-näyttö (Organic Light Emitting Diode) on litteä näyttö, jonka toiminta perustuu orgaaniseen aineeseen, joka käyttäytyy samalla tavalla kuin diodi. Se tuottaa valoa, kun siihen tuodaan sähköä. OLED-tekniikka mahdollistaa nykyistä suuremman kontrastin ja paremman mustan tason. Se on myös askel kohti niin kutsuttuja paperinkaltaisia näyttöjä. == OLED-tekniikan hyödyt ja haitat == === Hyödyt === OLED:in suurin ero LCD-tekniikkaan verrattuna on se, että OLED valaisee itse pikselinsä, jolloin erillistä taustavaloa ei tarvita. Tämän vuoksi näytöistä ja televisioista saadaan ohuempia ja ne kuluttavat vähemmän virtaa kuin vastaavaan kokoiset nestekidenäyttöiset laitteet. Myös kuvan kontrasti ja värit paranevat huomattavasti, kun jokaisen pikselin valoisuutta voidaan säätää erikseen. === Haitat === OLED:in suurin ongelma on paneelien kesto, sillä OLED-näytön käyttöaika saattaa olla vain noin 5 000 tuntia. Plasma- ja nestekidenäyttöjen käyttöaika on yli kymmenen kertaa suurempi. Usean vuoden kehityksen jälkeen ensimmäiset OLED-näytöt ovat kuitenkin saavuttaneet kaupallisiin tarkoituksiin riittävän käyttöiän. Nykytekniikalla valmistettuille näytöille luvataan jo yli 30 000 käyttötunnin ikää. Tentative Spec ==Kaupallisten OLED-televisioiden kehitys== Sony toi joulukuussa 2007 markkinoille ensimmäisen kaupallisen OLED-tv:nsä. Sony XEL-1 on 11-tuumainen ja kykenee 940×540 -resoluutioon. Mitoiltaan se on 3 mm paksu ja painaa 2 kilogrammaa. Käyttöikää tuotteella on 30 000 tuntia, mikä on noin puolet vähemmän kuin myöhemmillä LCD-televisiolla. Vuonna 2010 LG toi markkinoille ensimmäisen kotikäyttöön tarkoitetun 15-tuumaisen OLED-TV:n, LG EL9500. Laitteen kuvaruudussa on yhtiön mukaan ylivoimainen kuvanlaatu ja OLED- tekniikan ansiosta laite on erittäin ohut ja kevyt. == OLED-tekniikka älypuhelimissa == Nykyisin lähes kaikki älypuhelinvalmistajat ovat siirtyneet LCD-tekniikan sijasta käyttämään OLED-näyttöjä puhelimissa. ==Katso myös== *OLED *LED TV ==Lähteet== ==Aiheesta muualla== *Overview of OLED Display Technology (pdf) *Sony XEL-1 OLED-tv Luokka:Näyttötekniikka Luokka:Tietokonetekniikka
Marián Šťastný

Marián Štastný ( s. 1953 Bratislava, Tšekkoslovakia) on jääkiekkoilija, pelipaikaltaan oikea laitahyökkääjä. Nuorempien veljiensä Peterin ja Antonin kanssa hän pelasi Tšekkoslakian maajoukkueessa 1970-luvulla. Anton ja Peter loikkasivat Kanadaan vuonna 1980 heti Lake Placidin olympiaturnauksen jälkeen ja Marián seurasi heitä seuraavana vuonna oltuaan vuoden pelaamatta.http://www.legendsofhockey.net/LegendsOfHockey/jsp/SearchPlayer.jsp?player=14437 Štastnýn veljesten yhteinen ihailun kohde oli tšekkiläinen jääkiekkoilija Václav Nedomanský, joka oli ensimmäinen rautaesiripun takaa länteen loikannut NHL-pelaaja. Nedomansky karkasi Tšekkoslovakiasta Sveitsin kautta Yhdysvaltoihin vuonna 1974.Tapani Salo: Loikka länteen. Aamulehti 19. toukokuuta 2019, s. A28–29. Alma Media. Marián Štastný pelasi 122 maaottelua ja teki niissä 54 maalia. Hän pelasi 10 kautena ja pelasi 369 liigaottelua joissa hän teki 236 maalia. Hän pelasi jääkiekon maailmanmestaruuskisoissa vuosina 1975–1979 sekä vuoden 1980 talviolympialaisissa. Viitattu 1.10.2014 Štastnýlla on sekä Slovakian että Kanadan kansalaisuus. Hänen poikansa Robert Stastny pelasi pari vuotta yliopistojääkiekkoa Montrealissa McGill Universityn joukkueessa. http://www.eliteprospects.com/player.php?player=303500 Robert Stastny Peterin, Antonin ja Mariánin vanhin veli, 1945 syntynyt Vladimir, ei itse pelannut jääkiekkoa mutta toimi vuosina 1999–2003 Slovakian maajoukkueessa apuvalmentajana.http://www.eliteprospects.com/staff.php?staff=3883 == Seuraura == * Slovan Bratislava 1970–1979 * Dukla Jihlava 1979–1980 * Québec Nordiques 1981–1985 * Toronto Maple Leafs 1985–1986 * Hc Sierre 1986–1987 == Saavutukset == * Maailmanmestaruus 1976 & 1977 * Tšekkoslovakian mestaruus 1979 * Kanada cupin hopea 1976 == Lähteet == == Aiheesta muualla == *Azhockeyn sivut Luokka:Tšekkoslovakialaiset jääkiekkoilijat Luokka:Vuonna 1953 syntyneet Luokka:Elävät henkilöt
Sean Burke

Sean Burke (s. 29. tammikuuta 1967 Windsor, Ontario, Kanada) on kanadalainen entinen jääkiekkomaalivahti. ==Ura== Burke aloitti NHL-uransa vuonna 1987-88\. Hänen ensimmäinen joukkueensa tuolla tasolla oli New Jersey Devils. Ensimmäisellä kaudella hän ei saanut pelata kuin vain 13 ottelua, mutta seuraavaksi kaudeksi hän nousi joukkueen ykkösvahdiksi. Hän pelasi Jerseyssä 4 vuotta, kunnes hänet myytiin Hartford Whalersiin, vuonna 1992. Hän toimi Whalersien vahtina 5 kautta, kunnes seura siirtyi Carolinaan. Marraskuussa 1997 Burke pidätettiin vaimonsa pahoinpitelystä epäiltynä ja tuomittiin puolentoista vuoden ehdolliseen vankeusrangaistukseen. Tuosta alkoikin treidausrumba, ja kaudella 97-98 hän pelasi Carolinan lisäksi Vancouver Canucksissa, sekä Philadelphia Flyersissä. Kaudella 1998-99 hän pelasi Florida Panthersissa. Kaudella 1999-00 Burke oli ehtinyt pelata vain 7 peliä Floridassa, kunnes hänet treidattiin Phoenix Coyotesiin. Burke toimi Phoenixin ykkösvahtina kauteen 2002-03 asti, jolloin Brian Boucher syrjäytti hänet. Kaudella 2003-04 hän siirtyikin takaisin Philadelphiaan. Burke ei pelannut missään NHL:n työsulun aikana 2004-05, mutta kaudeksi 2005-06 hän siirtyi Tampa Bay Lightningiin. Kauden 2006–07 alussa Tampa Bay asetti Burken waiver- listalle, josta häntä ei kuitenkaan otettu. AHL-joukkue Springfield Falconsissa Burke putosi kakkosmaalivahdiksi, kun Karri Rämö syrjäytti hänet. Tammikuussa 2007 Burke laitettiin uudelleen waivereihin, joista maalivahtiensa loukkaantumisista kärsivä Los Angeles Kings nappasi miehen . Burke ilmoitti lopettamisestaan syksyllä 2007, joten kausi 2006–2007 jäi hänen viimeisekseen ammattilaiskentillä. Yhteensä Burke pelasi NHL:ssä 820 peliä runkosarjassa. Hän oli lopettamisensa aikaan 12. eniten runkosarjapelejä pelannut maalivahti NHL:n historiassa. Kanadaa Burke ehti edustaa yli 100. maaottelussa. == Peliuran jälkeen == Lopetettuaan pelaaja-uransa Burke toimi kaksi kautta Phoenix Coyotesin pelaajakehityksestä vastaavana johtajana. Syksystä 2009 alkaen hänen tehtäviinsä lisättiin maalivahtivalmennus. Syksyllä 2012 hänet ylennettiin joukkueen apulais-GM:ksi mutta sen ohella hän myös jatkoi maalivahtien valmennusta kevääseen 2016 asti. Kauden 2016-2017 alusta Burke siirtyi Montreal Canadiensin organisaatioon ammattilaispelaajien scoutiksi toimialueenaan Yhdysvaltain ja Kanadan länsiosat. Sen ohessa hän toimi myös 2017 Kanadan maajoukkueen Genreal Managerina Deutschland Cupissa ja Sprengler Cupissa ja apulais-GM:nä MM-kisoissa. NHL:n järjestämässä World Cup turnauksessa Burke toimi pienempien maiden pelaajista kootun Team Europen skouttina. 2018 Burke toimi Kanadan maajoukkueen General Managerina sekä harjoitusturnauksissa, että Olympiaturnauksessa että kevään MM-turnauksessa. ==Lähteet== Luokka:Kanadalaiset jääkiekkomaalivahdit Luokka:Kanadalaiset olympiamitalistit Luokka:New Jersey Devilsin varaamat pelaajat Luokka:Jääkiekon maailmanmestarit Luokka:Vuonna 1967 syntyneet Luokka:Elävät henkilöt
Vouti

Vouti (, , Vouti, Tietosanakirja. Osa 10, palsta 1525. Tietosanakirja- osakeyhtiö 1919) on Pohjoismaissa kuninkaan virkamiehestä käytetty nimitys. == Historia == Keskiajalla voudit kuuluivat ylhäisaateliin. Heidän tehtäviään oli tuolloin periä kuninkaalle menevät verot sekä toimia käskynhaltijana tietyllä alueella tai linnassa linnanisännän apulaisena. Esimerkiksi Turun linnanvoutina toimi vuosina 1515–1520 laamanni Klaus Henrikinpojan poika Krister.Suomen historia osa 2: Keskiaika, s. 178. 1985. Voudin asema saattoi houkutella haltijansa väärinkäytöksiin. Vuonna 1589 Ruotsin kuningas Juhana III:lle Tukholmaan toimitetussa Suuressa valituksessa kerrotaan voudeista seuraavaa:Suomen historia osa 2: Keskiaika, s. 278. 1985. Jo aikaisemmin, vuonna 1581, oli Juhana III antanut määräyksen erityisistä tutkintakäräjistä sen selvittämiseksi, olivatko eräät voudit ja voudinkirjurit pettäneet häntä tai hänen alamaisiaan.Suomen historia osa 2: Keskiaika, s. 279. 1985. Myöhemmin voudilla voidaan tarkoittaa eräänlaista tilanhoitajaa tai toisaalta tiettyyn tehtävään nimettyä luottamushenkilöä (jahtivouti, lohivouti, siltavouti). Esimerkiksi Aleksis Kivi mainitsee Seitsemässä veljeksessä kyläläisten keskuudestaan valitseman jahtivoudin ja toisaalta Viertolan kartanon voudin.Kivi, Aleksis: Seitsemän veljestä, ensimmäinen luku & yhdeksäs luku. == Erilaisia vouteja == === Maavouti === Turun linnaläänissä oli maavouti jo 1400-luvulla, jonka tehtävänä paikallishallinnon virkamiehenä oli johtaa hallintoa ja kruunun veronperintää tietyllä alueella.Landsfogde Förvaltningshistorisk ordbok, SLS. === Lohivouti === Lohivouti oli 1600-, 1700- ja 1800-luvuilla Suomessa nimetty pitäjän kalastusta valvova virkamies (yleensä talonpoikaisvirka), jokaiselle joelle asetettiin oma lohivouti, joka toimi kruunun luottamusmiehenä ja johti paikallista kalastusta, sekä nautti valtion palkkaa.Knihtilä 1981, s. 16. === Jahtivouti === Jahtivouti oli 1700- ja 1800-luvuilla Suomessa kruunun vakinaisia virkamiehiä avustava virkailija, jonka tehtäviin kuului petoeläinten kuten susien metsästysten toimeenpano ja metsäpalojen sattuessa sammutustöiden johtaminen. Tämä tehtävä lakkautettiin vuonna 1891 annetulla asetuksella.hakusana Jahtivouti Pieni tietosanakirja 1925–1928 (Runeberg-projekti). === Siltavouti === Siltavouti oli 1600-, 1700- ja 1800-luvuilla Suomessa pitäjään nimitetty kunnallinen järjestysmies, jonka tehtävänä oli valvoa maanteiden, aitojen ja siltojen kunnossapitoa pitäjän alueella. Sama henkilö hoiti usein myös jahtivoudin tehtäviä. Siltavoudin toimet lakkautettiin 1892 jolloin nämä tehtävät siirtyivät maaseudun poliisikonstaapeleille. Silta- ja jahtivoutien palkkaamiseksi kerättiin erityistä silta- ja jahtivoudin kapoiksi kutsuttua veroa. Tämä vero meni virkojen lakkauttamisen jälkeen valtiolle ja sen periminen päättyi vuonna 1925.hakusana Siltavouti Pieni tietosanakirja 1925–1928 (Runeberg-projekti). == Nykyään == Nykyisin paikallisena ulosottomiehenä Suomessa toimii kihlakunnanvouti ja Ruotsissa kruununvouti. == Lähteet == * * === Viitteet === == Aiheesta muualla == Luokka:Suomen historia
Jaana Savolainen

Jaana Maarit Savolainen (s. 23. tammikuuta 1964 Lappeenranta) on suomalainen maastohiihdon maailmanmestari ja olympiamitalisti. == Urheilu-ura == Savolainen saavutti viestissä pronssia Calgaryn olympialaisissa 1988 ja voitti kultaa Lahden MM-kisoissa 1989. Hän edusti Outokummun Partiota vuoteen 1987 saakka, jolloin siirtyi Lahden Hiihtoseuraan. Calgaryn olympialaisissa Savolainen sijoittui henkilökohtaisella vapaan hiihtotavan 20 kilometrillä 28:nneksi. Albertvillen olympialaisissa 1992 hän oli viestissä neljäs, takaa- ajossa 18:s, perinteisen hiihtotavan 5 kilometrillä 26:s ja vapaan hiihtotavan 30 kilometrillä 28:s. MM-kilpailuissa hänen paras henkilökohtainen sijoituksensa oli 16. sija vapaan hiihtotavan 10 kilometrillä Lahdessa 1989. Savolainen voitti urallaan kaksi maailmancupin osakilpailua: Holmenkollenin kisoissa 10 kilometriä vuonna 1986 ja Soldier Hollowissa 5 kilometriä vuonna 1989. Hän päätti kansainvälisen uransa vuoden 1992 lopussa. Luisteluhiihdon taitajana Savolainen hiihti maajoukkueessa viestissä yleensä kolmannen tai neljännen osuuden, koska saman ajan suomalaisista naishuippuhiihtäjistä Pirkko Määttä ja Marja-Liisa Kirvesniemi olivat lähinnä perinteisen tyylin hiihtäjiä. Savolainen harrasti nuorempana myös yleisurheilua. Hänellä on muun muassa kaksi SM-pronssia nuorten sarjasta maastojuoksun joukkuekilpailusta. == Hiihtouran jälkeen == Savolaisella on yo-merkonomin ja erikoisammattivalmentajan koulutukset. Lisäksi hänellä on koulutusta kiinalaiseen lääketieteeseen, manuaaliseen selkäterapiaan ja lasten akupunktioon. Savolaisen on tehnyt toiminimellä akupunktiota ja hierontaa vuodesta 2005. Hän on toiminut myös hiihtovalmentajana. Savolainen toimi pitkään Eurosportilla hiihtolähetysten kommentaattorina. Savolainen vetää aikuisten hiihtokoulua Lahdessa. Savolaisen aviomies on Timo Huttunen. Perheeseen kuuluu kolme poikaa. == Lähteet == * Arto Hakola: Kaivoksen kainalosta maailman kilpakentille - Outokummun Partio ry 100 vuotta (ISBN 978-952-67669-7-3), osa 1, sivu 33 === Viitteet === == Aiheesta muualla == * Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1964 syntyneet Luokka:Elävät henkilöt
Pikaluistelu talviolympialaisissa 1992

XVI talviolympialaisissa Albertvillessä, Ranskassa vuonna 1992 järjestettiin pikaluistelussa kymmenen kilpailutapahtumaa. == Miehet == ===500 m=== Sija Maa Kilpailija Aika 1 Uwe-Jens Mey 37,14 2 Toshiyuki Kuroiwa 37,18 3 Junichi Inoue 37,26 ===1 000 m=== Sija Maa Kilpailija Aika 1 Olaf Zinke 1.14,85 2 Yoon-Man Kim 1.14,86 3 Yukinori Miyabe 1.14,92 ===1 500 m=== Sija Maa Kilpailija Aika 1 Johann Olav Koss 1.54,61 2 Ådne Søndrål 1.54,85 3 Leo Visser 1.54,90 ===5 000 m=== Sija Maa Kilpailija Aika 1 Geir Karlstad 6.59,97 2 Falko Zandstra 7.02,28 3 Leo Visser 7.04,96 ===10 000 m=== Sija Maa Kilpailija Aika 1 Bart Veldkamp 14.12,12 2 Johann Olav Koss 14.14,58 3 Geir Karlstad 14.18,13 ==Naiset== ===500 m=== Sija Maa Kilpailija Aika 1 Bonnie Blair 40,33 2 Ye Qiaobo 40,51 3 Christa Luding 40,57 ===1 000 m=== Sija Maa Kilpailija Aika 1 Bonnie Blair 1.21,90 2 Ye Qiaobo 1.21,92 3 Monique Garbrecht 1.22,10 ===1 500 m=== Sija Maa Kilpailija Aika 1 Jacqueline Börner 2.05,87 2 Gunda Niemann 2.05,92 3 Seiko Hashimoto 2.06,88 ===3 000 m=== Sija Maa Kilpailija Aika 1 Gunda Niemann 4.19,90 2 Heike Warnicke 4.22,88 3 Emese Hunyady 4.24,64 ===5 000 m=== Sija Maa Kilpailija Aika 1 Gunda Niemann 7.31,57 2 Heike Warnicke 7.37,59 3 Claudia Pechstein 7.39,80 == Lähteet == Luokka:Talviolympialaiset 1992 1992 Talviolympialaiset 1992
Tullimäki

Tullimäki () on vajaan 500 asukkaan kaupunginosa Kokkolassa. Tullimäki sijaitsee Kokkolan keskustan pohjoispuolella; matkaa keskustaan on noin 1,5 kilometriä. Merenrantaan on Tullimäeltä noin 0,5 kilometriä. Tullimäen aluetta rajaa pohjoisessa ja idässä Outokummuntie, etelässä Pohjoisväylä ja lännessä Tullioja-niminen oja. Tullimäen alue koostuu neljästä suuremmasta kadusta, jotka ovat nimeltään Kesätie, Syystie, Talvitie ja Kevättie, sekä Kesätien jatkeena olevasta Rinnetiestä. Toisinaan Tullimäen alue jaetaan korkeuserojen mukaisesti vielä Tullimäkeen ja Tulliojaan. Tullimäen itäpuolella sijainneen Kokkolan vanhan raviradan alueelle 2000-luvulla rakennettu, osin vielä keskeneräinen asuinalue katsotaan tätä nykyä usein Tullimäkeen kuuluvaksi. Tullimäellä sijaitsee yksi Kokkolan kolmesta siirtolapuutarhasta. == Rakennuskanta == Kesä- ja Talvitien sekä Syystien mäenpäällisen osan asuinrakennukset ovat pääosin valmistuneet 1950-luvulla ja edustavat pääosin ns. rintamamiestalo-tyyppiä, Tulliojan puoleisen osan Syystietä sekä Kevättien rakennukset on pääosin rakennettu 1970- ja 1980-luvuilla. Mäenpäällisen osan päärakennukset ovat puolitoistakerroksisia, rapattuja tai lautaverhoiltuja; tontteja reunustavat pensasaidat ja pihoilla on tyypillisesti runsaasti puita ja pensaita. == Luonto == Tullimäen pohjoisosassa sijaitsee maisemallisesti merkittävä Hyytiäisenmäen niittyalue, joka on jäänne paikalla sijainneen talon pihapiiristä ja pelloista. Kokkolan seudun Luonto ry sekä Kokkolan kaupunki ovat hoitaneet niittyä viime vuosina. == Alueen nimen alkuperä == Tullimäki on saanut nimensä mahdollisesti lähellä sijainneesta tullista. Nimi 'Tyllbacka' esiintyy jo ainakin J. Cajanuksen Kokkolaa esittävässä kartassa, joka julkaistiin 1760-luvulla. Alun perin alueen suomenkielinen nimi oli Tullinmäki, joka sittemmin on lyhentynyt nykyiseen muotoonsa. Luokka:Kokkolan kaupunginosat
Harri Eloranta

Harri Henrik Eloranta (s. 4. joulukuuta 1963 Köyliö) on suomalainen ampumahiihtäjä ja olympiamitalisti. Hän voitti pronssia Albertvillen olympialaisten 10 kilometrin matkalla vuonna 1992. == Ura == Eloranta osallistui neljiin olympialaisiin 1988, 1992, 1994 ja 1998. Pronssin lisäksi hän oli Albertvillessä 20 kilometrillä ja Lillehammerissa viestissä viides. MM-kisoissa Elorannan parhaat sijoitukset olivat vuonna 1997 Brezno-Osrbliestä viestin seitsemäs tila ja vuonna 1988 Feistritzistä sprinttimatkan 12. tila. Tätä ennen hänen edelliset arvokisamitalinsa olivat junioreiden Juniorien MM- kisoissa 1981 Eloranta voitti 15 km:n maailmanmestaruuden ja sprintin pronssia. Maailmancupin osakilpailuissa Eloranta oli parhaimmillaan viides Östersundissa kaudella 1988–1989. SM-kilpailuissa hän voitti useita kultamitaleja. Seuratasolla Eloranta edusti Säkylän Urheilijoita. Hänet valittiin vuoden sotilasurheilijaksi vuonna 1992.Vuoden sotilasurheilijat ja sotilasvalmentajat == Lähteet == * Kilpakenttien sankarit 2, Tammi 1993, s. 18–19. === Viitteet === == Aiheesta muualla == * Luokka:Suomalaiset ampumahiihtäjät Luokka:Suomalaiset olympiamitalistit Luokka:Vuonna 1963 syntyneet Luokka:Elävät henkilöt
Flygbussarna

Flygbussarna () on markkinointinimitys lentokenttäpikavuoroille monien lentoasemien ja kaupunkien välillä Ruotsissa. Niitä liikennöi FAC Flygbussarna Airport Coaches AB. Vuoroilla on yhtiön oma lippujärjestelmä, eikä se siten ole yhteensopiva paikallisten joukkoliikennejärjestelmien lipputuotteiden kanssa. ==Reitistö== Flygbussarna liikennöi kymmenelle lentoasemalle. *Tukholma-Arlandan lentoasema – Tukholma *Tukholma-Bromman lentoasema – Tukholma *Tukholma-Skavstan lentoasema – Tukholma/Norrköping/Linköping *Västeråsin lentoasema – Tukholma *Göteborg-Landvetterin lentoasema – Göteborg *Göteborg City Airport – Göteborg *Malmö-Sturupin lentoasema – Malmö/Lund *Luulajan lentoasema – Luulaja *Smålandin lentoasema – Växjö *Visbyn lentoasema – Visby == Aiheesta muualla == *Flygbussarna Luokka:Linja- autoyhtiöt Luokka:Ruotsalaiset liikenneyhtiöt Luokka:Ruotsin joukkoliikenne Luokka:Ruotsin tieliikenne
Pikaluistelu talviolympialaisissa 1994

XVII talviolympialaiset järjestettiin Lillehammerissa, Norjassa vuonna 1994. Kisoissa järjestettiin pikaluistelussa kymmenen kilpailutapahtumaa. Pikaluistelukilpailut käytiin Vikingskipetissä, Hamarissa. == Miehet == ===500 m=== Sija Maa Kilpailija Aika 1 Aleksandr Golubev 36,33 2 Sergei Klevtšenja 36,39 3 Manabu Horii 36,53 ===1 000 m=== Sija Maa Kilpailija Aika 1 Dan Jansen 1.12,43 2 Igor Železovski 1.12,72 3 Sergei Klevtšenja 1.12,85 ===1 500 m=== Sija Maa Kilpailija Aika 1 Johann Olav Koss 1.51,29 2 Rintje Ritsma 1.51,99 3 Falko Zandstra 1.52,38 ===5 000 m=== Sija Maa Kilpailija Aika 1 Johann Olav Koss 6.34,96 2 Kjell Storelid 6.42,68 3 Rintje Ritsma 6.43,94 ===10 000 m=== Sija Maa Kilpailija Aika 1 Johann Olav Koss 13.30,55 2 Kjell Storelid 13.49,25 3 Bart Veldkamp 13.56,73 ==Naiset== ===500 m=== Sija Maa Kilpailija Aika 1 Bonnie Blair 39,25 2 Susan Auch 39,61 3 Franziska Schenk 39,70 ===1 000 m=== Sija Maa Kilpailija Aika 1 Bonnie Blair 1.18,74 2 Anke Baier 1.20,12 3 Ye Qiaobo 1.20,22 ===1 500 m=== Sija Maa Kilpailija Aika 1 Emese Hunyady 2.02,18 2 Svetlana Fedotkina 2.02,69 3 Gunda Niemann 2.03,41 ===3 000 m=== Sija Maa Kilpailija Aika 1 Svetlana Bažanova 4.17,43 2 Emese Hunyady 4.18,14 3 Claudia Pechstein 4.18,34 ===5 000 m=== Sija Maa Kilpailija Aika 1 Claudia Pechstein 7.14,37 2 Gunda Niemann 7.14,88 3 Hiromi Yamamoto 7.19,68 == Lähteet == Luokka:Talviolympialaiset 1994 1994
Bohainmeri

Bohainmeri (, Bo Hai), aiemmalta nimeltään Tšilinlahti, on Tyynenmeren sivumeri Kiinassa Keltaisenmeren pohjukassa. Merialueen pinta-ala on 823 000 neliökilometriä. Se rajoittuu etelässä Kiinan Shandongin, idässä Hebein maakuntaan ja Tianjinin kaupunkiin, sekä pohjoisessa Liaoningin maakuntaan. Meren nimi merkitsee sivumerta ja on muodostettu sanoista bó ’sivu’ ja hǎi ’meri’. Aiempi nimi viittasi Hebein maakunnan Qing-dynastian aikaiseen (1644–1912) nimeen Tšili, kiinaksi Zhili ’suoraan hallittu’. Bohainmereen laskevat Keltainenjoki (Huanghe, Huáng Hé), Liaojoki (Liaohe, Liao Hé) ja Haijoki (Haihe, Hai Hé) muodostaen yhteensä noin 1,6 miljoonan neliökilometrin valuma-alueen. Merialueen vesi pääsee vaihtumaan Keltaisenmeren veden kanssa Shandongin niemimaan ja Liaotungin niemimaan välisen Bohainsalmen kautta. Bohainmeri on lähinnä päiväntasaajaa sijaitseva merialue, joka jäätyy joka vuosi. Merialue kuuluu keskileveysasteiden monsuuni-ilmastoon. Kesällä on kosteaa ja lämmintä. Pintaveden lämpötila on kesällä 20–25 °C. Talvella sen sijaan on kuivaa ja tavallisesti marraskuun lopulta maaliskuun alkuun niin kylmää että meri jäätyy. Kylmän ilman virratessa Mongolian aroilta vesi merenlahdissa jäätyy nopeasti, vaikka kokonaan Bohainmeri jäätyy vain kylminä talvina. Normaalitalvina Laizhounlahti (etelässä), Bohainlahti (lännessä) ja Liaotunginlahti (pohjoisessa) jäätyvät 25–50 cm paksuudelta, kovina talvina jääpeite pohjoisessa voi olla metrinenkin. Voimakas vuorovesi (4–8 metriä) ja tuulet liikuttavat ja kasaavat jäätä. Bohainmeren suolaisuus on 29–32 promillea. Kesällä monsuunisateiden aikaan suolaisuus on alhaisimmillaan ja kohoaa talvikuukausina lähelle Keltaisenmeren 30–34 promillen suolaisuutta. ==Lähteet== == Aiheesta muualla== * *Keskustelua merialueen rajojen määrittelystä IHO:n Limits of Oceans and Seas -julkaisun 4. painosta varten (s. 24-27, pdf, 2010) (iho.int) Luokka:Tyynenmeren lahdet Luokka:Kiinan maantiede
Waxholmsbolaget

Waxholmsbolaget, oikeastaan Waxholms Ångfartygs AB on Tukholman läänin omistama varustamo Ruotsissa. Se on vastuussa julkisesta vesiliikenteestä Tukholman saaristossa. Waxholmsbolagetilla on kolme varsinaista terminaalia: Strömkajen Tukholman keskustassa, Vaxholmissa ja Stavsnässa. ==Liikennöinti== Waxholmsbolagetin lipun alla matkustaa vuosittain saaristoon noin 1,7 miljoonaa matkustajaa alueella, joka ulottuu pohjoisen Arholmasta etelän Landsortiin. Kaiken kaikkiaan Waxholmsbolagetin ja sen urakoitsijoiden suorittamaan liikenteeseen käytetään yhteensä noin 60 erilaista alusta. Kesäisin liikennöidään noin 300:lle eri laiturille Tukholman saaristossa. Yrityksellä on 25 omaa alusta. Näistä neljä liikennöi SL-lipun alla Djurgårdeniin (Djurgårdsfärjan), joilla matkustaa vuosittain noin 2,2 miljoonaa matkustajaa. Waxholmsbolaget on toiminut Tukholman saaristossa vuodesta 1869 lähtien. Tukholman lääni on omistanut yrityksen vuodesta 1967. Vuonna 1970 Waxholmsbolaget osti Djurgården-lautat. Liikennettä tuetaan verovaroin. == Lähteet == == Aiheesta muualla == *Waxholmsbolaget Luokka:Ruotsalaiset varustamot Luokka:Tukholman liikenne Luokka:Ruotsin joukkoliikenne
Nokia 9300i

Nokia 9300i on Nokia 9300:n vuonna 2005 markkinoille tullut seuraajamalli. Merkittävin ero on edellisestä mallista puuttunut langaton lähiverkko, WLAN. Puhelimen muoto ja toiminnot kunnioittavat kaikista kommunikaattoreista tutuksi tullutta kaavaa, jossa ulospäin laite muistuttaa kookasta, mutta tavanomaista Nokian puhelinta, ja sisältä löytyy täydellinen qwerty- näppäimistö ja iso graafinen näyttö. Markkinoille tullessaan se oli noin 850 euron hintainen . ==Tekniset tiedot== * Käyttöjärjestelmä: Symbian OS 7.0s + Series80 2nd Edition * 80 Mt sisäinen muisti + MultiMediaCard korttipaikka * XHTML/HTML-selain * Java/Symbian-sovellukset * Tuetut tiedostot: Word/PowerPoint/Excel * GSM-taajuudet: 900/1 800/1 900 MHz * GPRS: luokka 10 * EDGE (EGPRS): luokka 10 * WLAN: IEEE-standardein 802.11b ja 802.11g * Bluetooth * Infrapuna * Datakaapelituki * Näyttö: TFT, 65 536 väriä, 640 × 200 pikseliä * Toinen näyttö: TFT, 65 536 väriä, 128 × 128 pikseliä * Videosoitin ja musiikkisoitin: MP3, AAC, WAV * HF-kaiutin * MMS, sähköposti * Puheaika: 3,5–8 tuntia * Valmiusaika: 170–230 tuntia (riippuu merkittävästi käytetäänkö Wlania) * Paino: 172 g * Mitat: 132 × 51 × 21 mm == Lähteet == * Puhelinvertailu.com * Nokia.com === Viitteet === == Aiheesta muualla == * Käyttöohjeet * Nokia 9300i - Tuki 9300i Luokka:Wi-Fi-laitteet Luokka:QWERTY- matkapuhelimet Luokka:Symbian-pohjaiset laitteet Luokka:Vuoden 2005 matkapuhelimet
Tapio Nurmela

Tapio Juhani Nurmela (s. 2. tammikuuta 1975 Rovaniemi) on suomalainen yhdistetyn hiihtäjä, maailmanmestari ja olympiamitalisti. Nurmelalla on kolme aikuisten arvokisamitalia joukkuekisoista.Tapio Nurmela Nurmela edusti Ounasvaaran Hiihtoseuraa. == Saavutuksia == * 1997 Trondheimin MM-kisat joukkuekisan hopeaa * 1998 Naganon olympialaiset joukkuekisan hopeaa * 1999 Ramsaun MM-kisat joukkuekisan kultaa * 1994 junioreiden MM-kisoissa Breitenwangissa pronssia == Lähteet == Luokka:Suomalaiset olympiamitalistit Luokka:Suomalaiset yhdistetyn hiihtäjät Luokka:Vuonna 1975 syntyneet Luokka:Elävät henkilöt
Pikaluistelu talviolympialaisissa 2002

XVIII talviolympialaiset järjestettiin vuonna 2002 Salt Lake Cityssä, Utahissa, Yhdysvalloissa. Pikaluistelussa järjestettiin kymmenen kilpailutapahtumaa. Pikaluistelukilpailut käytiin 1 400 metrin korkeudella merenpinnasta 35 miljoonaa euroa maksaneella Olympic Ovalilla == Miehet == === 500 m === * Päivämäärä: 11. helmikuuta 2002 Sija Maa Kilpailija Aika 1 Casey Fitzrandolph 34,42 34,81 69,23 2 Hiroyasu Shimizu 34,61 34,65 69,26 3 Kip Carpenter 34,68 34,79 69,47 ===1 000 m=== * Päivämäärä: 16. helmikuuta 2002 Sija Maa Kilpailija Aika 1 Gerard van Velde 1.07,18 2 Jan Bos 1.07,53 3 Joey Cheek 1.07,61 ===1 500 m=== * Päivämäärä: 19. helmikuuta 2002 Sija Maa Kilpailija Aika 1 Derek Parra 1.43,95 2 Jochem Uytdehaage 1.44,57 3 Ådne Søndrål 1.45,26 ===5 000 m=== * Päivämäärä: 9. helmikuuta 2002 Sija Maa Kilpailija Aika 1 Jochem Uytdehaage 6.14,66 2 Derek Parra 6.17,98 3 Jens Boden 6.21,73 ===10 000 m=== * Päivämäärä: 22. helmikuuta 2002 Sija Maa Kilpailija Aika 1 Jochem Uytdehaage 12.58,92 2 Gianni Romme 13.10,03 3 Lasse Sætre 13.16,92 ==Naiset== ===500 m=== * Päivämäärä: 13. helmikuuta 2002 Sija Maa Kilpailija Aika 1 Catriona LeMay-Doan 37,30 37,45 74,75 2 Monique Garbrecht 37,34 37,60 74,94 3 Sabine Völker 37,62 37,57 75,19 ===1 000 m=== * Päivämäärä: 17. helmikuuta 2002 Sija Maa Kilpailija Aika 1 Chris Witty 1.13,83 2 Sabine Völker 1.13,96 3 Jennifer Rodriguez 1.14,24 ===1 500 m=== * Päivämäärä: 20. helmikuuta 2002 Sija Maa Kilpailija Aika 1 Anni Friesinger 1.54,02 2 Sabine Völker 1.54,97 3 Jennifer Rodriguez 1.55,32 ===3 000 m=== * Päivämäärä: 10. helmikuuta 2002 Sija Maa Kilpailija Aika 1 Claudia Pechstein 3.57,70 2 Renate Groenewold 3.58,94 3 Cindy Klassen 3.58,97 ===5 000 m=== * Päivämäärä: 23. helmikuuta 2002 Sija Maa Kilpailija Aika 1 Claudia Pechstein 6.46,91 2 Gretha Smit 6.49,22 3 Clara Hughes 6.53,53 Luokka:Talviolympialaiset 2002 2002
Ville Räikkönen

Ville Räikkönen (s. 14. helmikuuta 1972 Tuusula) on suomalainen entinen ampumahiihtäjä ja olympiamitalisti. Räikkönen voitti yllättäen pronssia Naganon olympialaisten 1998 ampumahiihdon sprinttimatkalla. Kisa jouduttiin ensin edellisenä päivänä keskeyttämään rankan lumisateen vuoksi. MM-tasolla Räikkösen paras sijoitus oli 1998 Pokljukassa saavutettu takaa-ajon viides tila ja saman vuoden Hochfilzenin MM-joukkuekilpailun neljäs sija. Brezno- Osrblien MM-kilpailuissa 1997 hän sijoittui normaalimatkalla seitsemänneksi, sprintissä ja takaa-ajossa kahdeksanneksi. Pokljukan MM-kilpailuissa 2001 hän oli normaalimatkalla yhdeksäs ja viestissä viides. Naganon olympiapronssi oli samalla Räikkösen ainoa maailmancupin palkintosija. Neljänneksi hän sijoittui 20 km:llä Pokljukassa niin ikään kaudella 1997–1998. Nuorten MM-kilpailuissa 1992 Canmoressa, Kanadassa Räikkönen saavutti pronssia sprintissä (10 km) sekä sijoittui 12:nneksi normaalimatkalla (15 km). Joukkuekilpailussa hän sijoittui Paavo Puurusen ja Ville Kotikummun kanssa seitsemänneksi, ja viestissä Suomen joukkue hylättiin. Seuratasolla Räikkönen edusti Tuusulan Voima-Veikkoja. Hän on nykyään FK Tornin fysikaalinen valmentaja ja NCC:n kehityspäällikkö. Ville Räikkönen on sukua entiselle kilpa-autoilijalle Kimi Räikköselle.http://www.keski-uusimaa.fi/Uutiset/Arkisto/2009/01/01/Kimi-ja- Ville-Raikkonen-samaa-sukua-eri-maata == Lähteet == * ===Viitteet=== Luokka:Suomalaiset ampumahiihtäjät Luokka:Suomalaiset olympiamitalistit Luokka:Vuonna 1972 syntyneet Luokka:Elävät henkilöt
Pyhä Sixtus I

Pyhä Sixtus I (joskus myös Xistus I) (n. 42–127) oli 7. paavi. Hänen paaviutensa ajankohdasta ei ole tarkkaa tietoa, mutta useimmiten hänen paaviuskaudekseen on päätelty vuodet 117–127. Hänen muistopäivänsä on 3. huhtikuuta.The Book of Saints: 516 ==Lähteet== * ===Viitteet=== Luokka:Paavit
Pyhä Telesforus

Pyhä Telesforus oli 8. paavi. Hän oli paavina vuodesta 126 vuoteen 136, tai vuoteen 137. Luotettavimmat lähteet kertovat hänen kuolleen noin vuonna 137. Syntyisin Telesforus oli Calabrian kreikkalainen, mutta muutti myöhemmin uskonopin vuoksi Roomaan. Hänen muistopäivänsä on 5. tammikuuta.The Book of Saints: 529 ==Lähteet== * ===Viitteet=== Luokka:Paavit
Pamela Tola

Pamela Tola (s. 15. lokakuuta 1981 Ruotsinpyhtää) on suomalainen näyttelijä ja ohjaaja. Hänen läpi­murto­elo­kuvansa näyttelijänä oli Dome Karu­kosken ohjaama Tyttö sinä olet tähti (2005), josta hän sai ensimmäisen Jussi- ehdokkuutensa. Tola on näytellyt myös Karu­kosken elo­kuvissa Leijonasydän ja Napapiirin sankarit. Hän oli yksi MTV3:n Saturday Night Liven pää­näyttelijöistä. Tola on ohjannut neljä pitkää elokuvaa, joista ensimmäinen oli elo­kuva oli 2018 ensi-iltansa saanut Swingers. Suosituin Tolan ohjaamista elokuvista on Teräsleidit, joka sai lähes 250 000 katsojaa elokuvateattereissa. == Opinnot ja harrastukset == Tola kirjoitti yli­oppilaaksi Niinivaaran lukiosta Joensuusta vuonna 2001. Ennen Teatteri­korkea­kouluun pääsemistään hän opiskeli vuoden verran sosio­nomiksi ja tanssi­terapeutiksi Pohjois-Karjalan ammattikorkeakoulussa. Tola on harrastanut näyttelemistä kymmen­vuotiaasta alkaen video­elo­kuvissa ja harrastaja­teattereissa. Tolalta ilmestyi vuonna 2007 kirja Miksi näyttelen?, joka oli osa hänen Teatteri­korkea­koulun opin­näyte­työtään. == Yksityiselämä == Tola joutui 1990-luvulla sisaruksineen ensin vuodeksi lastenkotiin ja sitten kahdeksaksi vuodeksi perhekotiin hänen isänsä ja myöhemmin myös äitinsä kuoltua. Tolan veli Joonatan Tola on kirjailija. Heidän setänsä Olli Tola tuottaa televisiosarjoja ja heidän serkkunsa Tuulianna Tola on toiminut juontajana televisiossa. Olli Tolan puoliso Lena Meriläinen on näyttelijä. Tola avioitui vuonna 2008 ­tuottaja Pauli Waroman (s. 1978) kanssa. He saivat kaksi lasta, joulu­kuussa 2006 ja loppuvuodesta 2008 syntyneet pojat. Avioliitto päättyi helmikuussa 2012. Syksyllä 2015 Tola avioitui näyttelijä Lauri Tilkasen kanssa. He saivat poika­lapsen keväällä 2014 ja erosivat kesä­kuussa 2020. Neljännen lapsensa Tola sai vuonna 2024. == Valikoitu filmografia == * Tyttö sinä olet tähti (2005) * Isänmaallinen mies (2013) * Leijonasydän (2013) * Napapiirin sankarit (2010) * Satur­day Night Live (2016) ;Ääninäyttelijänä == Teatteri == * 2010, JuuTupen rapinat, useita rooleja, Uusi Iloinen Teatteri == Kirjat == * == Lähteet == == Aiheesta muualla == * Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt Luokka:Seulonnan keskeiset artikkelit Luokka:Suomalaiset elokuvaohjaajat
Live in Tokyo

Live in Tokyo on yhdysvaltalaisen metalliyhtye Queensrÿchen videotallenne vuodelta 1985. Se sisältää Tokiossa 5. elokuuta 1984 yhtyeen ensimmäisellä Japanin-kiertueella kuvatun ja äänitetyn konsertin. Sony julkaisi videon VHS- ja Laserdisc-formaatissa vain Yhdysvalloissa ja Japanissa.I Want Queensryche.com. Viitattu 21.1.2009.EMI Records Hails Queensryche Queensryche.com. Viitattu 21.1.2009. Videon alkuperäinen painos on myyty loppuun eikä sitä ole julkaistu uudelleen DVD:llä. EMI julkaisi ääniraidat osana Queensrÿche-EP:n vuoden 2003 uusintapainosta. __notoc__ == Kappaleet == # Nightrider # Prophecy # Deliverance # Child of Fire # En Force # Blinded # The Lady Wore Black # Warning # Take Hold of the Flame # Queen of the Reich == Kokoonpano == * Chris DeGarmo – kitara * Eddie Jackson – basso * Scott Rockenfield – rummut * Geoff Tate – laulu * Michael Wilton – kitara == Lähteet == == Aiheesta muualla == * Discogs * Luokka:Queensrÿche Luokka:Vuoden 1985 konserttitallenteet Luokka:Musiikki-VHS:t
Mika Kuusisto

Mika Juhani Kuusisto (s. 13. joulukuuta 1967 Jurva) on entinen suomalainen hiihtäjä ja olympiamitalisti. Hän oli viestijoukkueessa voittamassa pronssia Val di Fiemmen MM-kisoissa 1991 ja Albertvillen olympialaisissa 1992. Hän hiihti molemmissa kilpailuissa avausosuuden. Val di Fiemmessä Kuusisto oli henkilökohtaisilla matkoilla 10 kilometrillä 19:s ja 30 kilometrillä 24:s (molemmat perinteisen tyylin kilpailuja). Albertvillessä hän oli 30 kilometrin perinteisellä 26:s ja 50 kilometrin vapaalla 23:s. Kuusisto edusti seuratasolla Ilmajoen Kisailijoita ja voitti Suomen mestaruuden vapaan tyylin 50 kilometrillä vuonna 1990 ja takaa-ajohiihdossa vuonna 1991. Hän on koulutukseltaan koululiikunnan ohjaaja, ammatikseen hän on tällä hetkellä maanviljelijä. == Lähteet == * Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1967 syntyneet Luokka:Elävät henkilöt
HMS Hecla (1839)

HMS Hecla oli Britannian kuninkaallisen laivaston 14. tammikuuta 1839 vesille laskettu Hydra-luokan höyrykäyttöinen siipiratasalus. Aluksen valmistuskustannukset olivat 31 404 puntaa, josta 10 888 puntaa käytettiin voimalaitteeseen. Aluksen koneet vaihdettiin vuosina 1848–1849. Alus osallistui Oolannin sotaan, jolloin sen päällikkönä oli William Hutcheon Hall. Lyon, David & Winfield, Rif s. 159 Hecla oli mukana Vitsandin kahakassa toukokuussa 1854 ja kapteeni Hallin ensimmäisessä hyökkäyksessä Bomarsundia vastaan kesäkuussa 1854.Raoul Johnsson & Ilkka Malmberg: Kauhia Oolannin sota – Krimin sota Suomessa 1854–1855, s. 164–165, 246–247. John Nurmisen säätiö, Helsinki 2013. Alus myytiin 15. kesäkuuta 1863 2 550 punnalla kauppalaivaksi Williams and Companylle, joka nimesi aluksen Typhooniksi. ==Lähteet== * === Viitteet === ==Aiheesta muualla== *Old Portsmouth - HMS Hecla *Viktoriaaninen Kuninkaallisen laivaston alus HMS Hecla Luokka:Oolannin sodan kuninkaallisen laivaston alukset
HMS Vulture (1843)

HMS Vulture oli Britannian kuninkaallisen laivaston vuonna 1843 vesillelaskettu siipirattain varustettu Cyclops-luokan 2. luokan fregatti. Alus luokiteltiin 1850-luvulla uudelleen korvetiksi. == Valmistus == Alus tilattiin 18. maaliskuuta 1841 Pembroken telakalta, missä vastuullisena mestarina oli William Fairbairn. Köli laskettiin syyskuussa 1841. Alus laskettiin vesille 21. syyskuuta 1843 ja valmistui 7. kesäkuuta 1845. Aluksen runko maksoi 24 323 puntaa, koneet 21 429 puntaa ja varustaminen 11 139 puntaa.Lyon, David & Winfield, Rif s. 151 == Palvelus == Itä-Intian laivastoasemalle alus määrättiin 15. helmikuuta 1845 päällikkönään John MacDougall. Se oli 25. marraskuuta 1852 Devonportissa, missä päällikkyyden vastaanotti Frederick Henry Hastings Glasse.Mid Victorian Navy - HMS Vulture Oolannin sodassa alus oli brittiläis-ranskalaisessa Itämeren laivastossa. Aluksen päälliköksi vaihtui 3. kesäkuuta 1856 Frederick Archibald Campbell, kun alus oli Välimeren laivastossa. Alus myytiin 1866 romutettavaksi Castlelle Charltoniin ja romutettiin joko vuonna 1866 tai mahdollisesti jo lokakuussa 1863. ==Lähteet== * === Viitteet === Luokka:Kuninkaallisen laivaston fregatit Luokka:Oolannin sodan kuninkaallisen laivaston alukset
Sami Repo

Sami Repo (s. 8. marraskuuta 1971 Simpele) on suomalainen entinen hiihtäjä ja olympiamitalisti. Repo voitti olympiapronssia Naganossa 1998 viestissä. Lahden MM-kisoissa 2001 hän oli mukana MM-kultaa voittaneessa viestijoukkueessa, mutta menetti mitalinsa joukkueen muiden jäsenten jäädessä kiinni dopingin käytöstä. Junioritasolta hänellä alle 18-vuotiaiden PM-pronssia 1988 (10 km perinteinen), PM-kultaa 1989 (10 km vapaa) ja MM-pronssia vuodelta 1991 (10 km perinteinen). Suomen mestaruuksia Revolla on yleisessä sarjassa yhdeksän (50 km perinteinen ja vapaa 1997, 1998, 2002; takaa-ajo 2002, 2003; 30 km vapaa 2004; 10 km vapaa 2004; viestihiihto 2001, 2004). Maailmancupin kilpailuissa Repo sijoittui kerran toiseksi (10 km Beitostölen 29. marraskuuta 2000) ja kahdesti kolmanneksi (10 km Vuokatti 26. marraskuuta 1995 ja 10 km Muonio 28. marraskuuta 1998). Hänen parhaat arvokisasijoituksensa ovat vuoden 2001 Lahden kisojen 11. sijat niin takaa-ajossa kuin 15 kilometrilläkin. Seuratasolla Repo edusti Joensuun Katajaa ja Joutsan Pommia. Repo on koulutukseltaan juristi ja työskentelee julkisena oikeusavustajana. Hänet on hyväksytty asianajajaksi 2019. == Aiheesta muualla == * Repo SHL:n tietokannassa * Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1971 syntyneet Luokka:Suomalaiset juristit Luokka:Elävät henkilöt
Lacoste (yritys)

Lacoste on ranskalainen vaatetusalan yhtiö, jonka perusti tennispelaaja René Lacoste vuonna 1933. Vuonna 2019 yhtiöllä oli 1 100 myymälää ja 8 500 työntekijää. == Yritys == Lacosten tunnetuin tuote on pikeepaita, jonka René Lacoste suunnitteli vaihtoehdoksi tennispelaajien siihen asti käyttämien kauluspaitojen tilalle. Niiden ensimmäinen kultakausi oli 1980-luvulla, jolloin paitojen suosion takia ne nousivat maailman kopioiduimpien tuotteiden joukkoon. Merkki onkin yksi eniten piratismista kärsiviä vaatevalmistajia. 2000-luvulla Lacosten suosio lähti uuteen nousuun. Nykyään se on erityisesti nuorten suosiossa. Tällä hetkellä merkin pääsuunnittelijana toimii Christophe Lemaire. Lacostella on neljä erilaista vaatemallistoa (Club, Sportswear, Sport ja !) sekä miehille että naisille, ja lisäksi se on laajentanut tuotantoaan myös aurinkolasien valmistukseen, kenkiin, kosmetiikka-alalle, lasten vaatteisiin sekä kodin tekstiileihin. Viime vuosina Lacosten suosio on noussut varsinkin nuorten miesten keskuudessa, ja valkoiset Lacosten jalkineet ovat muotimaailmassa käytettävä käsite. Lacoste on näkyvästi mukana urheilumaailmassa – tenniksen lisäksi golfissa ja purjehduksessa. Tunnetuimpia Lacosten tuotteita käyttäviä urheilijoita ovat tennispelaajat Novak Đoković ja Dominika Cibulková sekä golfaaja Colin Montgomerie. == Logo == Lacoste tunnetaan vuonna 1933 luodusta krokotiililogostaan, joka viittaa René Lacosten lempinimeen Krokotiili. Logo on muotimaailman tunnetuimpia merkkejä. Lacostella oli pitkäaikainen riita honkongilaisen Crocodile Garments -yhtiön kanssa logon ja vaatteiden takia. Molemmat käyttävät krokotiililogoa. Crocodile Garments käyttää krokotiililogoa, joka katsoo vasemmalle, ja Lacoste käyttää krokotiililogoa, joka katsoo oikealle. Yhtiöt taistelivat logo- oikeuksistaan Kiinassa vuonna 2003, ja taistelun voitti Crocodile Garments. Yhtiö kuitenkin suostui vastineeksi muuttamaan hieman logoaan. == Liikkeet Suomessa == * Kampin keskus, Helsinki * Helsinki-Vantaan lentoasema == Lähteet == == Aiheesta muualla == *Lacoste * Mies, joka uskalsi poistaa krokotiilin Lacosten pikeepaidasta, Yle.fi, uutiset 27.5.2018 Luokka:Vaatemerkit Luokka:Kenkämerkit Luokka:Ranskalaiset vaatetusalan yritykset‎ Luokka:Kosmetiikkamerkit Luokka:Jalkinevalmistajat